Vásár nyílik a Sóstói Múzeumfaluban Pünkösdkor | Nyíregyháza turisztikai weboldala
2020. május 30. - június 1.4431 Nyíregyháza-Sóstógyógyfürdő,
A Sóstói Múzeumfalu erre a hétvégére három napos (május 30-31. és június 1.) rendkívüli nyitvatartással és termelői vásárral készül. A Múzeumfalu portái megtelnek élettel, a műhelysorba visszaköltöznek a mesterek, kemencében folyamatosan sütik a régi ízeket felidéző kelt tésztákat. A kézműves munkákban 3-3 fő vehet részt egyszerre. Szövés, agyagozás, gyertyamártás, nemezelés, népi játékok kipróbálása minden korosztály számára érdekes elfoglaltság lehet, főleg, hogy közben sok finom ételt kóstolhatnak a vendégek. A Mesekuckóban élőszavas mesét hallgathatnak korlátozott számban, de nemcsak a gyerekek, hanem kísérőik is. A jármi kisnemesi házban megtekinthetik a “Csak azt lehet megírni, ami fáj” – Móricz Zsigmond parasztábrázolása című kiállítást, kurátori tárlatvezetéssel.
Belépők a három napos hétvégén továbbra is kedvezményesen válthatóak, így a 6 év alattiaknak ingyenes, a diák és felnőtt jegyek egységesen 500 Ft-ba kerülnek, a 70 év feletti nyugdíjasok 300 Ft-os sétálójegyet válthatnak.